GiliGold/VAD_KnessetCorpus huggingface dataset:
דוד אזולאי: אדוני היושב-ראש, מניסיון אישי אני אומר לך: בביקורי ועדה רשמיים - - -
יואל הדר: לא ביקורי ועדה - - -
דוד אזולאי: אני אומר שגם בביקורי ועדה רשמיים, לא איפשרו לנו להכניס עוזרים פרלמנטאריים.
רחלה אראל: מבקרת רשמית לא איפשרו להכניס.
אמנון כהן: לא, אבל אם אתה שלחת, מבעוד מועד, את הפרטים שלו.
דוד אזולאי: עשינו - - -
יואל הדר: זה אולי תלוי מי העוזר הפרלמנטארי.
יואל הדר: כל אחד לגופו.
דוד אזולאי: אבל לא חשוב – אני מקבל את מה שאתה אומר.
דוד אזולאי: מקובל.
יואל הדר: כל אחד לגופו – יכול להיות שיש בעיה עם - - - מסוים, כזה או אחר.
יואל הדר: נציב השב"ס - - -
דוד אזולאי: רגע, כשאומרים לי: שמע, העוזר הזה לא יכול להיכנס בגלל - - -
דוד אזולאי: מקבל.
אמנון כהן: כמה זמן ייקח אם חבר כנסת מבקש ביקור?
אמנון כהן: 48 שעות זה סביר?
יואל הדר: כמובן, אלא אם-כן יש אירוע בכלא - - -
אמנון כהן: לא, אין אירועים בכלא.
אמנון כהן: אנחנו לא עושים שם מהומות.
יואל הדר: לא, אם יש מהומות זה לא בגלל חברי הכנסת.
יואל הדר: חברי הכנסת לא יודעים לעשות מהומות.
אמנון כהן: כן, אנחנו.
אמנון כהן: רק לשפוך מים, תיזהר.
דוד אזולאי: לא נותנים לנו להכניס מים.
דוד אזולאי: עכשיו התחילו למזוג מים לחברי הכנסת.
יואל הדר: "מים רבים לא יוכלו לכבות - - -".
אמנון כהן: אבל את מה?
יואל הדר: לגבי נושא מבקר פנים לשב"ס: מבקר הפנים של המשרד הוא גם מבקר הפנים של המשטרה ושל השב"ס.
יואל הדר: יש לזה גם יתרון: למבקר הפנים יש ריחוק מסוים כשהוא עושה את הביקורת, והביקורות של מבקר הפנים של המשרד לביטחון פנים הן ביקורות מאד חריפות, ולא מזמן גם יצאנו לפרסום באינטרנט של דו"חות מבקר הפנים, שאם אדוני יעיין בהם הוא יראה שְאֶלֵה לא דו"חות קלים למבקר הפנים של המשרד לביטחון פנים, דווקא כנגד - - -
אורי מקלב: על השב"ס?
יואל הדר: על המשטרה והשב"ס.
אורי מקלב: כמה דו"חות יש על השב"ס?
אורי מקלב: מה שעושה מר שלמה שגב על המשטרה אנחנו מקבלים.
אורי מקלב: אני חושב שהיה דו"ח אחד.
יואל הדר: אבל על השב"ס, להבדיל מהמשטרה, יש הרבה מבקרים רשמיים, ולכן יש הרבה דו"חות שנעשים כל הזמן על השב"ס.
יואל הדר: יש את החלופה שאין את זה לגבי המשטרה, ולכן הדו"חות במשרד ענייניים.
אורי מקלב: לא שאני אומר - - -.
אורי מקלב: כולנו אומרים שיש שיפורים גדולים מאד - - -
יואל הדר: ויש יתרון למבקר הפנים של המשרד לביטחון פנים.
אורי מקלב: אדוני היושב-ראש, אני לא יודע אם שמעת, אמרתי שמבקר הפנים של המשרד לביטחון פנים והשב"ס – בדו"חות שאני קיבלתי וראיתי – אני חושב שהוא הוציא על השב"ס באופן מינורי.
אורי מקלב: על המשטרה הוא הוציא הרבה דו"חות.
קריאה: הרגיזו את השר.
דוד אזולאי: - - - אף-פעם לא קיבלנו דו"ח של מבקר המשרד לביטחון פנים לדיון בוועדה.
יואל הדר: על מה?
דוד אזולאי: למבקר יש דו"חות?
דוד אזולאי: הוא הגיש אותם פעם לוועדה?
יואל הדר: גם למשטרה יש - - -
דוד אזולאי: אני שואל: דו"ח של מבקר - - -
יואל הדר: זה לא לוועדה – - - - מבקר הפנים.
יפה שפירא: ביקשנו.
אמנון כהן: ביקשתם?
אמנון כהן: קיבלנו?
יואל הדר: אם אתם רוצים לקיים דיונים אני אעביר לך, אבל אם אתם רוצים לקיים דיונים - - -
דוד אזולאי: - - - אני זוכר.
דוד אזולאי: לא סתם הערתי, אני אומר את זה.
אבי חימי: כבוד היושב-ראש, חברי עונה - - -, שאלו שאלה ספציפית: נציב קבילות אסירים – למה שלא יוקם מוסד כזה - - -
אמנון כהן: הוא עונה עכשיו, ואנחנו מכינים הצעת חוק.
אבי חימי: - - - כלליות.
אבי חימי: אבל נציב קבילות אסירים - - -
אמנון כהן: הוא עוד לא הגיע לזה.
יואל הדר: נכון, זה הנושא הבא.
דוד אזולאי: לא, הוא הגיע לזה.
דוד אזולאי: הוא הסתמך על - - -
אמנון כהן: נכון, זה הנושא הבא.
אמנון כהן: שאלנו על ביקורת, ועכשיו קבילות.
אמנון כהן: אני יודע, אני יודע שכתבת.
אמנון כהן: עורך-הדין הדר, אני יודע שאתה בחור רציני.
יואל הדר: זה הנושא הבא – יש מבקר פנים, ועכשיו נציב קבילות.
אמנון כהן: נכון, נציב קבילות.
יואל הדר: לטעמנו, לאור כל הביקורות שיש פה - -
אמנון כהן: יש מקום.
יואל הדר: - - אין מקום לנציב קבילות.
יואל הדר: לגבי האסירים: יש לנו אדם, במבקר הפנים של המשרד, שתפקידו לקבל את פניות האסירים ולטפל בהם.
אמנון כהן: כמה פניות כאלה הוא קיבל?
יואל הדר: יש - - -
אמנון כהן: יש פונקציה כזאת?
יואל הדר: יש פונקציה.
אבי חימי: הוא קצין בשב"ס?
יואל הדר: לא, הוא לא קצין בשב"ס, מה פתאום.
יואל הדר: הוא אזרח.
אבי חימי: מיהו האיש הזה?
אמנון כהן: אתה לא מכיר דבר כזה?
רחלה אראל: עורך-דין פלילי.
אבי חימי: מי זה האיש הזה?
יואל הדר: הוא מנציב תלונות הציבור, והוא מטפל בפניות האסירים.
אבי חימי: אבל הוא חלק מההירארכיה של השב"ס.
יואל הדר: לא, לא, לא – המשרד לביטחון פנים.
יואל הדר: זה לא חלק מההירארכיה.
אמנון כהן: שמו בישראל?
יואל הדר: שרון מיכאל.
אבי חימי: בכלא מפרסמים - - - שמגיע לו כך וכך.
אמנון כהן: שרון מיכאל?
אורי מקלב: עורכי-הדין לא מכירים את השם שלו - - -
אמנון כהן: אני יכול - - - על הפעילות של - - -, מה הוא עושה?
אמנון כהן: מנהלת הוועדה, תרשמי לזמן אותו לשיחה עם יושב-ראש ועדת הפנים והגנת הסביבה.
אמנון כהן: נשמע מָהֶן סמכויותיו, כמה פנו אליו, מה הוא יכול לטפל.
אורי מקלב: האסירים לא יודעים שקיים דבר כזה.
אמנון כהן: תן לי ללמוד מה זה.
יפה שפירא: האסירים יכולים לפנות אליו?
אמנון כהן: אנחנו נשאל.
אורי מקלב: האסירים מתלוננים אצלנו שבמשך חודשים הם לא מקבלים תשובות.
אורי מקלב: אין פרמטרים.
יואל הדר: אז למה את לא מדברת כשצריך?
רחלה אראל: אבל העניין הוא שזה לא מספיק.
רחלה אראל: - - -, עורך-הדין הדר.
אורי מקלב: עורך-הדין הדר, אין פרמטרים בכמה זמן הוא צריך להחזיר תשובה.
אורי מקלב: - - - בדבר הזה.
אמנון כהן: עורך הדין הדר, אל תענה יותר.
אמנון כהן: חבר הכנסת מקלב, לאט, לאט.
אמנון כהן: תודה רבה שיש שם כזה.
אמנון כהן: אנחנו נלמד את הפונקציה שלו.
אמנון כהן: נראה אם זה מקיף, אם יש לו סמכויות.
אמנון כהן: אנחנו רוצים לעבות את סמכויותיו.
אמנון כהן: אם הכול בסדר, אז בסדר.
אמנון כהן: אנחנו רוצים לעזור למערכת, עורך-הדין הדר, לא רוצים לחפש אותך.
יואל הדר: ברור.
אמנון כהן: מה יש לך עוד?
יואל הדר: בשביל זה אני משיב.
יואל הדר: לאור כל מה שאמרתם, אני חושב שהשבתי לכל השאלות שנדרשתי, נכון?
יואל הדר: לא היתה שאלה אחת שלא השבתי.
אמנון כהן: אני רוצה לסכם.
אמנון כהן: אתה רוצה לומר עוד משפט?
יואל הדר: אני רוצה לסכם: אני חושב שהשב"ס, כפי שנאמר פה – גם על-ידי חבר הכנסת חנין – חשוף, חושף, שקוף, כלפי כל - - -
אמנון כהן: אין לנו מילה לא טובה להגיד על השב"ס.
דוד אזולאי: עורך-הדין הדר, אין ספק – נעשו שינויים רציניים בשב"ס.
דוד אזולאי: אני מסכים איתך.
אמנון כהן: חבר הכנסת אזולאי, אני רוצה לסכם את הדיון, תראה אם אתה רוצה להוסיף הערה.
יואל הדר: - - - לא כל דבר חייבים - - -
אמנון כהן: עורך הדין הדר, דבר אליי עכשיו.
אמנון כהן: עורך הדין הדר, מה שלומך?
יואל הדר: תודה רבה.
אמנון כהן: תהיה רגוע.
נעמה פויכטונגר: אדוני, אפשר?
נעמה פויכטונגר: אין לי מה להוסיף על הדברים - - -.
נעמה פויכטונגר: לגביהם אני רוצה להעיר שתי הערות בשולי הדברים: דבר אחד – שמתייחס גם להערות לגבי חברי הכנסת ובעיקר ללשכת עורכי-הדין, אבל כיוון שזה הוזכר פה – אני רוצה להזכיר שמבקר רשמי לפי פקודת בתי-הסוהר, זה לא רק כותרת של תפקיד.
נעמה פויכטונגר: זה תפקיד שהמחוקק העניק לו סמכויות מאד-מאד מרחיקות לכת: זה כולל – אם תסתכלו בפקודה – כניסה לכל מקום בבית-הסוהר; שיחה עם כל אסיר; אפשרות להיות חשוף, כמעט, לכל מסמך של בית-הסוהר.
נעמה פויכטונגר: השאלה עד כמה הנחיות היועץ המשפטי לממשלה חלות על מי שאינו עובד מדינה – אלו שאלות קשות שלא יתבררו עד הסוף.
נעמה פויכטונגר: אבל אין ספק, שכל אדם שמחזיק בסמכות כזאת - - -, חייב להיות חשוף לאיזה שהן מקורות בסיסיים - - -.
נעמה פויכטונגר: אגב, בנושא הזה לא נתקלתי במחלוקות משמעותיות עם לשכת עורכי-הדין, מכיוון שמה ברור לנו ברור גם להם.
נעמה פויכטונגר: כך שבאמת, כמו שכולם ציינו, - - - עדיין פתורה.
אמנון כהן: לא הבנתי, למי לשכת עורכי-הדין צריכה להיות כפופה?
נעמה פויכטונגר: לעקרונות בסיסיים של המשפט המנהלי - -
אמנון כהן: על עקרונות.
נעמה פויכטונגר: - - כאשר - - - לפי דין.
אמנון כהן: עקרונות.
נעמה פויכטונגר: אגב, - - - למה שנאמר.
רחלה אראל: לחוק במדינת ישראל.
רחלה אראל: גם אתה כפוף.
אבי חימי: כל אזרח כפוף לעקרונות המשפט.
נעמה פויכטונגר: בניגוד למה שנאמר פה, למשל, הנחיות היועץ המשפטי לממשלה, אגב, אינן מחייבות בתיאום מוקדם.
נעמה פויכטונגר: הפרקטיקה שלנו זה מקובל, בין משרד המשפטים לבין - - - – כי זה משרת אינטרסים של כולם מהרבה בחינות.
נעמה פויכטונגר: אבל זו הערה בסוגריים.
נעמה פויכטונגר: למה ההערה שלי כן רלבנטית?
נעמה פויכטונגר: היא רלבנטית בהקשר שהוזכר פה של מבקרים מתלווים, לכאורה.
נעמה פויכטונגר: בעינינו זה חשוב להקפיד על כך שמי שמונה כמבקר רשמי ומגיע עם הסמכויות שהוא נושא בתרמילו, יוכל למלא את התפקיד.
נעמה פויכטונגר: ומי שלא מונה, יכול לתאם ביקורים יפה מאד עם שירות בתי-הסוהר כאוות-נפשו.
נעמה פויכטונגר: הוא לא יכול להתלוות למבקר רשמי ולגייס לעצמו את כל הסמכויות האלה בלי מינוי ברור, או של המחוקק - - -
אמנון כהן: חבר כנסת דיבר פה שאם עוזר שלו בא איתו.
נעמה פויכטונגר: אז יכול להיות שאת העוזר אפשר לבקש למנות, או - - -
אמנון כהן: לא צריך למנות אותו – הוא פשוט מתלווה אליו.
אמנון כהן: הוא לא נושא בתפקיד רשמי בביקור.
נעמה פויכטונגר: - - -
אמנון כהן: במקום שיתבייש שעתיים בחוץ - - - תני לי להשלים.
אמנון כהן: הוא עובד איתו צמוד בהרבה נושאים חקיקתיים, אבל הוא לא מתערב כביקורת – הוא בא להתלוות לחבר הכנסת.
אמנון כהן: - - - את התיק הכבד שהוא נושא איתו ולהיות איתו.
יואל הדר: זה רק באמצעות הפקודה ולא בחוק.
אמנון כהן: לא אמרתי - - -
נעמה פויכטונגר: אני אעיר בהקשר הזה שזאת בדיוק הסיבה שהתחלנו לפני כשנתיים-שלוש להתעקש שמתמחים יכללו בכתבי המינוי.
נעמה פויכטונגר: מתמחים שהתלוו למבקרים הרשמיים עשו בדיוק את מה שאדוני מתאר, ואנחנו הקפדנו על כך שמתמחה שאיננו נמצא בכתב המינוי - - -
אמנון כהן: המתמחה לא עוזר – מה אתם עושים סלט לכולם אותו דבר?
נעמה פויכטונגר: אותו דבר מבחינת הליווי והסיוע שזקוק המבקר הרשמי.
אמנון כהן: עורך-הדין הדר, איך עושים שלא יהיה מצב שחבר כנסת יבוא ומי שהביא אותו יהיה - - -
יואל הדר: גם שופטים – זה גם לא עוזרי שופטים – גם שופטים זה אותו דבר, רק שופטים.
אמנון כהן: הוא לא מקבל מינוי – מתלווה.
אמנון כהן: מתלווה, כשמו כן הוא.
יואל הדר: למתלווה צריך לפנות דרך נציב השב"ס - - -
אבי חימי: אני בטוח שהעוזר המשפטי של שופט ייכנס לכלא, ולא צריך מינוי רשמי ושום שופט לא ייכנס לבד.
אבי חימי: ואם הוא רוצה לרשום ליקוי, אז העוזר ירשום.
אבי חימי: העוזר המשפטי כמו העוזר הפרלמנטארי – מה הם לא יכולים להיכנס?
אבי חימי: אני לא מבין - - -
יואל הדר: אז יכול להיות שהוא ייכנס במסגרת - - - שב"ס.
יואל הדר: אבל לא בתור - - -
אבי חימי: - - -
אמנון כהן: יש לך פתרון?
יואל הדר: יש לנו פתרון.
אמנון כהן: היא אומרת שיש בעיה.
יואל הדר: לא, לא בחוק.
יואל הדר: אלא - - -
אמנון כהן: לא לבד.
אמנון כהן: אני לא רוצה שיבואו לבד.
אמנון כהן: לעוזר אין שום סמכות להיכנס לבד – רק מתלווה בלבד.
יואל הדר: הוא לא כמבקר רשמי.
יואל הדר: הוא ייכנס במסגרת - - -
אמנון כהן: אני לא רוצה - - - מבקר רשמי.
נעמה פויכטונגר: יכול להיות שהוא לא יוכל להיכנס - - -
יואל הדר: אתם תסדירו את זה, נכון?
יואל הדר: הם יסדירו את זה - - -
אמנון כהן: אם שופט מגיע, אז המזכיר שלו יבוא איתו.
אמנון כהן: אם חבר כנסת מגיע – יד ימינו, היועץ שלו, היועץ הפרלמנטארי – יש לו תעודה של הכנסת שהוא יועץ פרלמנטארי.
יואל הדר: אדוני, בוא ננסה לסכם: שכחנו לברך את היועץ המשפטי החדש של שירות בתי-הסוהר – עורך-הדין אודי הלוי.
דוד אזולאי: תגיד לנו.
אמנון כהן: אני כבר ראיתי אותו כמה פעמים פה.
יואל הדר: אבל לא כיועץ משפטי של השב"ס.
אמנון כהן: מה עשית בתפקיד הקודם?
אמנון כהן: היית כל הזמן משפטן.
אודי הלוי: הייתי ברשויות הביטחון, אדוני.
אמנון כהן: ברשויות הביטחון – ראיתי אותך שם.
יואל הדר: כולם צריכים לברך אותו - - -
אמנון כהן: החיוך שלך מוכר לי – חיוך לבבי וטוב וטוב-לב.
אמנון כהן: זכיתם.
אמנון כהן: זכיתם באיש מקצוע מעולה, גם כבן-אדם.
יואל הדר: וגם נברך אותו להצלחה בתפקידו.
אמנון כהן: אין ספק, בעזרת ד'.
יואל הדר: אין ספק.
יואל הדר: לכן, עורך-הדין הלוי, לשאלה של אדוני, לא ימונה מישהו, יושב-ראש הוועדה – כמובן שבמסגרת חקיקה או העוזר שלו – יש אפשרות במסגרת פקודת הנציבות שנציב השב"ס יאפשר עוזר, והדבר ייבחן במסגרת הזאת.
יואל הדר: בסדר?
יואל הדר: זה מענה פרקטי.
אמנון כהן: לא ייבחן – אתה צריך למצוא פתרון.
אמנון כהן: הבנתי, הבנתי.
יואל הדר: אבל שלא ייקחו עוזר מסוים, שהוא דווקא - - -
אמנון כהן: נגיד שחבר כנסת רוצה לבקר והוא רוצה לבוא עם מישהו, אז הוא יביא את האישור; אתה תבדוק את שמו לעניין הרישום פלילי בכדי שלא יהיו בעיות.
נעמה פויכטונגר: רציתי להתייחס לעוד הערה אחת בעניין אחר שהוזכר פה: נציב קבילות האסירים.
נעמה פויכטונגר: הנושא הועלה גם בפני משרד המשפטים, וגם - - -
אמנון כהן: זה ראוי, נכון?
נעמה פויכטונגר: אני רוצה להגיד על זה משהו: הנושא הזה הוא נושא, שלפחות על-ידי משרד המשפטים שאיננו חלק מהמנגנון השב"סי, - - -, בזמנו.
נעמה פויכטונגר: היתה גם הצעה מפורטת שהוגשה על-ידי גורמים שונים – בדקנו את זה במלוא הרצינות.
נעמה פויכטונגר: בסופו של דבר, אנחנו הגענו למסקנה שזה מנגנון שיכול להיות שהוא מזיק יותר מאשר מועיל, בין היתר – אני אגיד, רק כדי לסבר את האוזן.
נעמה פויכטונגר: אני מניחה שלא - - - לפתוח את זה לדיון – צריך לשים-לב שכאשר אסיר מגיש עתירת אסיר לבית-המשפט, קיימת חובת מיצוי הליכים.
נעמה פויכטונגר: כל מנגנון נוסף שאתה תוקע כטריז בין האסיר לבין בית-המשפט, מרחיק אותו מבית-המשפט - - -
רחלה אראל: עם מי אתם מתייעצים כשאתם מקבלים החלטות?
אמנון כהן: לאט, לאט, עורכת-הדין אראל.
נעמה פויכטונגר: אני מצטערת אם הגורמים שלנו לא מספיק רציניים.
אמנון כהן: אוקיי, תמשיכי.
נעמה פויכטונגר: בעצם, אתה מכניס על המנגנונים הקיימים ועל המדרג - - -
אמנון כהן: אבל אני לא רוצה להגיע לבית-המשפט.
אמנון כהן: תקשיבי, אני לא רוצה מנגנון: יש מכתב פשוט, הוא רוצה משהו קטן – הוא לא רוצה להגיע לבית-המשפט.
אמנון כהן: יש לו תלונה מקומית נקודתית: לא נתנו לו את התרופה בזמן; או שאזקו אותו יותר משהיה צריך; או שלא נתנו לו ללכת לשירותים וכתוצאה מכך הוא עשה את צרכיו במקום, ויש מקרים כאלה – אזקו אותו הרבה שעות.
אמנון כהן: אז מישהו מטעמו כתב - - -
אמנון כהן: אז לא צריך להגיע לבית-המשפט.
נעמה פויכטונגר: - - - שלוש כתובות שונות לִפְנות - - -
נעמה פויכטונגר: - - - להוסיף גורם - - -
אמנון כהן: אף-אחד לא יודע.
יפה שפירא: איזה שלוש כתובות?
אמנון כהן: אף אסיר לא יודע.
יפה שפירא: על השב"ס אני יודעת, אבל - - -
אמנון כהן: מה יודעים?
אבי חימי: איזה שלוש כתובות יש לאסיר?
דוד אזולאי: מעניין.
יפה שפירא: אז אני לא ידעתי על - - -
אמנון כהן: מה הכתובת?
אמנון כהן: אני לא מבין?
אמנון כהן: מה שלוש כתובות?
נעמה פויכטונגר: א', הרבה מאד אסירים פונים ליועץ המשפטי לממשלה – אני יודעת, כי אני, אישית, מטפלת בפניות.
קריאה: כמה זמן לוקח לו לענות?
קריאה: אנחנו פנינו ליועץ המשפטי לממשלה, - - - הוא לא ענה לנו.
קריאה: לחבר כנסת הוא לא עונה.
נעמה פויכטונגר: ב', יש את גורמי הביקורת של השב"ס - - - ג', מבקר המשרד לביטחון פנים, והאדם מטעמו - - -
דוד אזולאי: סליחה, זה לא שלושה, זה רק שניים.
אבי חימי: אסיר - - -
אמנון כהן: עורכת הדין פויכטונגר, אני חבר כנסת וגם אליי פונים.
אמנון כהן: אז הייתי צריך, בשמו של אותו אסיר, לפנות ליועץ המשפטי לממשלה – אני.
אמנון כהן: לא האסיר המסכן - - - – חודש לא קיבלתי תשובה.
יפה שפירא: לא, הם לא עונים.
אמנון כהן: גם לא עניתם.
אמנון כהן: אז אם חבר כנסת לא קיבל תשובה, זה מצריך נציבות כזאת שתסתכל כמו אבא.
אמנון כהן: יסתכל על הילד שלו ויראה אם יש לו בעיה.
אמנון כהן: לפעמים על-ידי טלפון אחד למפקד, שיש לו כל-כך הרבה אסירים – כל אחד הוא עולם ומלואו, אמנם – אבל יש לו הרבה, והוא לא יכול להגיע לכל אחד.
אמנון כהן: פנו אליו במכתב, והוא אומר: סליחה, לא שמתי-לב; פתרת את הבעיה – לא צריך בית-משפט, לא צריך את היועץ המשפטי לממשלה, ולא צריך חברי כנסת.
אמנון כהן: מכתב וטלפון, שתהיה לו גישה – יש לו זמן פנוי לטלפון?
אמנון כהן: במקום שיתקשר למשפחה שלו, שיתקשר לאותו אדם – שזה יהיה מפורסם – לטלפון הציבורי.
אמנון כהן: יש לך תלונה?
אמנון כהן: יש לך בקשה?
אמנון כהן: תפנה.
רחלה אראל: זה מה שקורה בעולם, כבוד היושב-ראש.
אמנון כהן: עזבי, אני חי במדינה קטנה – שבעה מיליון איש בסך-הכול.
אמנון כהן: אתם יכולים לשקול את זה מחדש?
אמנון כהן: אנחנו נכין הצעת חוק מקיפה וראויה.
נעמה פויכטונגר: יש הצעת חוק - - -
אמנון כהן: אנחנו נגיש, כנראה, הצעת חוק.
אמנון כהן: אבל לא ללכת על שלוש אופציות.
אמנון כהן: הרי כל גוף רציני, יש לנו גוף כזה שאפשר לפנות אליו.
אמנון כהן: גם למדינה, גם לאזרח: יש את מבקר המדינה; לידו יש את הנציבות שיכולה לטפל בתלונות האזרח – הוא הרחיב את זה למחוזות.
אמנון כהן: אנחנו מסכמים כך, כבוד היועץ המשפטי של המשרד לביטחון פנים: הוועדה שמעה את הסקירה ואת הפעילות לגבי מבקרים רשמיים בבתי-הסוהר מטעם לשכת עורכי-הדין, ושוכנעה שיש הליך מוסדר, היום, במסמך ניגוד העניינים, לגבי לשכת עורכי-הדין.
אמנון כהן: לאחר החתימה על המסמך, כל עורך-דין שמופנה על-ידי לשכת עורכי-הדין, יקבל את מינויו.
אמנון כהן: להבא, אנחנו מבקשים – הוועדה מבקשת – שלא יישאר חלל; שתמיד, במקום אחד יבוא אחר.
אמנון כהן: שהמבקרים הרשמיים שקיבלו את מינויים, יעשו את עבודתם במסירות וביעילות.
אמנון כהן: הוועדה תגיש הצעת חוק בנושא: מבקר רשמי – יושב-ראש ועדת הפנים והגנת הסביבה לדורותיו.
אמנון כהן: הנושא יוגש בחתימתם של יושבי-ראש הוועדה הקודמים, ומספר חברי ועדה המכהנים היום.
אמנון כהן: אנחנו מצפים שהמשרד לביטחון פנים יקדם בשתי ידיו, בוועדת שרים לענייני חקיקה, את הנושא הזה.
אמנון כהן: אני חושב שיש היגיון רב שזה יוסדר בחקיקה, ולא שְיֵמוּנֶה על-ידי השר ושימוע והסיפור הזה.
אמנון כהן: הוועדה גם בוחנת ומבקשת מהייעוץ המשפטי של הוועדה להגיש הצעת חוק לגבי נציבות קבילות אסירים.
אמנון כהן: אני מבקש מהסנגוריה הציבורית ומגופים אחרים שיש להם דעה בעניין, להעביר מסמכים לייעוץ המשפטי של הוועדה בכדי שאנחנו נבחן וניקח בחשבון את כל הלבטים.
אמנון כהן: אנחנו מבקשים ממשרדי המשפטים וביטחון הפנים לעשות חשיבה מחדש.
אמנון כהן: לא להגיד מראש: כבר עשינו עבודה לפני שנתיים, נתנו תשובה ברורה – לא.
אמנון כהן: לפתוח את זה.
אמנון כהן: אנחנו מדברים על תפקיד אבהי לאותו אסיר, כמו שקיים במנגנונים אחרים במדינת ישראל.
אמנון כהן: הוא לא יפגע בשום ערכאה משפטית, כזו או אחרת.
אמנון כהן: להיפך, אנחנו רוצים להוריד מבתי-המשפט דיונים; יש תיקים שנערמים ולשופטים אין מה לעשות, ומדינת ישראל לא נותנת מספיק תקנים לשופטים.
אמנון כהן: גם עורכי-הדין ואנשי הסנגוריה הציבורית עובדים עבור דבר קטן – כולם עובדים בשביל מכתב קטן: לתת תרופה בזמן כי האסיר מקבל תרופות כרוניות ולא נתנו לו, או בעיה קטנה.
אמנון כהן: בטלפון אפשר לסגור את הסיפור הזה.
אמנון כהן: אני חושב שיש היגיון רב בנושא הזה.
אמנון כהן: אני מבקש שכשתגיע ההצעה אליכם, תבחנו אותה באופן מקצועי ועם לב פתוח וחפץ למצוא פתרון.
אמנון כהן: אם תגידו שיש פתרונות אחרים אני אשמח.
אמנון כהן: הוועדה מבקשת לזמן את הנציב של היום.
יואל הדר: נציג.
אמנון כהן: נציג?
יואל הדר: נציג – שרון מיכאל.
אמנון כהן: הוא נציג של מה?
יואל הדר: הוא יושב אצל מבקר המשרד לביטחון פנים.
אמנון כהן: אנחנו נתרשם מפעילותו, ואם אנחנו רוצים והוא פונקציה מספיק טובה, אז יכול להיות שנסמיך אותו לנציבות קבילות האסירים, ניתן לו סמכויות בתיאום איתכם, שתהיה לו היכולת לטפל בנושא הזה.
אמנון כהן: חבר הכנסת אזולאי, אם תרצה להיות שותף לאותו מפגש, אנחנו נשמח.
דוד אזולאי: אני סומך עליך.
אמנון כהן: תרצה להוסיף עוד משהו, ידידי?
אמנון כהן: אני מברך את שירות בתי-הסוהר – יישר כוח על הפעילות שלכם, על הרגישות והמסירות.
דוד אזולאי: תברך את היועץ המשפטי החדש.
אמנון כהן: אנחנו מברכים את היועץ המשפטי החדש, שגם בתפקידים הקודמים עשית את הדברים על הצד הטוב ביותר, ואתה תהיה אוזן קשבת במערכת הזאת.
אמנון כהן: תביא מניסיונך הרב לעיצוב המערכת, ולתת את הנדבכים החשובים הנוספים.
אמנון כהן: תודה רבה לעורך-הדין הדר.
אמנון כהן: תודה רבה לכל אלה שהגיעו והשקיעו מזמנם וממרצם.
אמנון כהן: ראיתי אותך בטלוויזיה אתמול – עשית עבודה מצוינת.
אמנון כהן: תאירו את עינינו לטובת המערכות האלה, כולנו רוצים לעשות טוב – לא תמיד מגיעים לדברים האלה, אבל חשובה לי ההסתכלות שלכם.
אמנון כהן: שלום לכולם, אני פותח את הדיון של ועדת הפנים והגנת הסביבה.
אמנון כהן: הנושא על סדר-היום: תקנות בריאות העם (איכותם התברואית של מי שתייה ומתקני מי שתייה).
אמנון כהן: אנחנו מקיימים היום דיון שני בנושא הזה.
אמנון כהן: בדיון הקודם שמענו באופן כללי לגבי התקנות ומה הולכים להסדיר, ושמענו גם תגובות מכל המשלחות שהיו כאן בדיון.
אמנון כהן: שלחנו את הגופים להתנהל ביחד, לבדוק אם יש דברים שאפשר להסדיר בהבנות הדדיות, ואני שמח שבחלק מהדברים ישבו ודנו.
אמנון כהן: יש לנו נושא אחד פתוח, נושא הוספת מגנזיום, שנמצא בדיון לא אצלנו.
אמנון כהן: הנושא הזה עדיין לא טופל עד הסוף, אבל הוא לא מפריע לנו להמשך הדיון.
אמנון כהן: אני ביקשתי ממרכז המחקר והמידע להכין חומר לגבי ההשלכות, לגבי בריאות העם, לגבי תקציב.
אמנון כהן: הם הכינו כבר את המסמך, אבל אנחנו לא נוגעים בו כרגע כי אנחנו רוצים להתחיל לקרוא את התקנות ולהתקדם, ולשמוע מהן ההבנות שהושגו בין המשלחות שדיברו והעלו את הבעיות שלהן – משרדי הממשלה, חברת "מקורות" ורשות המים.
אמנון כהן: מי מקריא מטעם הממשלה את התקנות?
אמנון כהן: מה שמך לפרוטוקול?
אילנה מישר: עורכת-דין אילנה מישר ממשרד הבריאות.
אמנון כהן: בבקשה גברתי, נתחיל לקרוא.
אילנה מישר: "תקנות בריאות העם (איכותם התברואית של מי שתיה ומיתקני מי שתיה), התשע"ב – 2012
אילנה מישר: פרק א' – מטרה, הגדרות וחובות ספק
אמנון כהן: תסבירי, בבקשה.
אילנה מישר: הסעיף הזה הוא סעיף מטרה.
אמנון כהן: למישהו יש הערה לגבי סעיף המטרה עצמו?
אמנון כהן: ממשיכים: הגדרות.
אילנה מישר: אני לא אקרא את הנוסחה.
אמנון כהן: תודה, עד כאן.
אמנון כהן: מי שנמצא כאן – יש הערות לגבי סעיף ההגדרות, סעיף 2?
אמנון כהן: רוצים להוסיף משהו?
אמנון כהן: להוריד משהו?
אמנון כהן: משהו מפריע?
אמנון כהן: משהו לא תואם?
אמנון כהן: אני מברך אתכם על התיאומים המרביים, עד כמה שאפשר, והיועצת המשפטית של הוועדה המוכשרת, מיכל, שעשתה עבודה לעילא ולעילא.
אמנון כהן: זה לא פשוט להגיע להבנות כאלה, אבל זה אופייני למיכל.
אמנון כהן: אנחנו מגיעים לסעיף 3 – חובות ספק מים.
אמנון כהן: יש הערות לסעיף "חובות ספק מים"?
אמנון כהן: אמרת שתחליף אותה.
אמנון כהן: תעזור לה.
שלום גולדברגר: בתקנה הבאה.
אמנון כהן: לא, עכשיו.
אמנון כהן: תן לה לשתות משהו.
אמנון כהן: היום יום חג המים, יום "מקורות".
אמנון כהן: אז לשתות מים, חבר'ה.
אמנון כהן: למישהו יש הערות לסעיף 4?
אמנון כהן: ממשיכים לסעיף 5, בבקשה.
אמנון כהן: לגבי סעיף 5 – חריגה באיכות מי שתייה?
אמנון כהן: בבקשה, אדוני – רשות המים.
הראל גל: רשות המים.
הראל גל: אנחנו מבקשים לדווח על חריגה באחד התנאים שפורטו בתקנה 4 גם למנהל הרשות, על-מנת שיוכל - -
הראל גל: בתקנה 5 אנחנו מבקשים לדווח למנהל רשות המים על כל חריגה באיכות המים, על-מנת שיוכל להיערך לאספקת מים חלופית, לאתר את מקור הזיהום ולטפל בו.
אמנון כהן: איך זה הולך היום?
אמנון כהן: מה אתם רוצים?
אמנון כהן: היום - - - מדווח?
שלום גולדברגר: היום אנחנו מודיעים לרשות המים.
שלום גולדברגר: אנחנו מדווחים לו.
שלום גולדברגר: הוא רוצה שהספק ידווח ישירות לרשות.
אמנון כהן: אה, הספק.
הראל גל: שהספק ידווח מיידית.
הראל גל: כשהוא מדווח למשרד הבריאות - -
אמנון כהן: כרגע התהליך הוא שהספק פונה למשרד הבריאות, ומשרד הבריאות – אתה מודיע לו?
שלום גולדברגר: כן, בהחלט.
שלום גולדברגר: כשצריך.
קריאה: תוך כמה זמן אתה מודיע לו?
אמנון כהן: כשצריך, אתה אומר.
אמנון כהן: כשיש סכנה אתה מתריע בפניו למצוא דרכים חלופיות, כמו שהוא אומר.
אמנון כהן: הוויכוח פה אם לגבי כל הפרה, או לגבי הפרה שתגיע אליכם, ואתם תגידו מה הסכנה לבריאות ואתם צריכים לנתב.
אמנון כהן: זו הנקודה.
אמנון כהן: מה אכפת לך, אתה?
אמנון כהן: למה צריך כל דבר להגיד לך?
קריאה: אדוני היושב-ראש, בדרך כלל משרד הבריאות הוא שמודיע לספק - -
אמנון כהן: שאלתי את רשות המים.
הראל גל: מכיוון שכל חריגה באיכות המים - -
אמנון כהן: אולי יש חריגה שהיא לא מסוכנת, נגיד.
אמנון כהן: הם אמונים על בריאות העם.
אמנון כהן: אין לו שום שיקול דעת פה.
הראל גל: למנהל הרשות אין שיקול דעת באספקת המים לשתייה, אבל יש לו שיקול דעת באספקת המים באופן כללי.
אמנון כהן: אם הוא אומר לך – הספק הודיע למשרד הבריאות, משרד הבריאות בחן את הסוגיה, ראה את הסיכון לציבור, והוא אומר, בשלב הזה תוסיף חומר כזה, או שאין בעיה.
אמנון כהן: למה צריך לדווח לך?
הראל גל: אנחנו חושבים שראוי שרשות המים תדע את זה מוקדם ככל האפשר, אם זה יגיע בסופו שלדבר לסכנה לבריאות הציבור.
אמנון כהן: אני לא מסכים לתיקון הזה.
אמנון כהן: אנחנו רוצים שתהיה לנו כמה שפחות בירוקרטיה.
משה אבנון: משה אבנון, ממרכז השלטון המקומי.
משה אבנון: מה שצריך להוסיף פה זה: כל מי שמגלה חריגה, אם זה הספק או משרד הבריאות, יודיע - -
אמנון כהן: הספק – מאיפה הוא יודע שהוא חרג?
משה אבנון: הוא יכול לדעת.
משה אבנון: אם לדוגמה יש פיצוץ או שחדר ביוב.
משה אבנון: אם הוא פתאום גילה שחדר ביוב לתוך המים - -
אמנון כהן: אז הוא ישר מודיע למשרד הבריאות, ומשרד הבריאות ישר מודיע לו.
אמנון כהן: ונגמר.
משה אבנון: כל מי שמגלה חריגה או מגלה ספֵק שהמים ראויים לשתייה, חייב להודיע גם למשרד הבריאות וגם לרשות המים.
משה אבנון: אם זה באופן נורמלי אחרי בדיקות, בדרך כלל משרד הבריאות מודיע גם לרשות המים וגם לספק.
משה אבנון: אבל אם זה מתגלה תוך כדי עבודה בשטח – יכול להיות שקבלן שעובד שם "דפק" קו ביוב, אז הוא מיד צריך להודיע לספק, והספק צריך להודיע למשרד הבריאות וגם לרשות המים.
אמנון כהן: משרד הבריאות – כמה זמן לוקח לכם מרגע שהספק הודיע על פיצוץ ביוב באותו קו שהוא כרגע מתקן – הוא בכלל בא למשהו אחר, והוא לא שם לב שיש שם קו ביוב ופגע בו – כמה זמן לוקח?
עירית הן: נכון להיום, ספק מים מודיע למשרד הבריאות.
עירית הן: ברוב רובם של המקרים אלה בעיות קטנות שנפתרות מהר ולא צריך מעורבות נוספת.
עירית הן: אם זה מתפתח לבעיה שמצריכה אספקת מים - -
אמנון כהן: שאלתי על לוח הזמנים.
אמנון כהן: כמה זמן לוקח?
עירית הן: - - שנייה.
עירית הן: מרימים טלפון, זה לא בעיה.
שרית כספי-אורון: אני שרית כספי-אורון, ראש תחום מים ב"אדם טבע ודין".
שרית כספי-אורון: רציתי להוסיף, בסוף, שידווח לציבור בסיכום האירוע של החריגות - -
אמנון כהן: היה אירוע שלא היה מסוכן.
אמנון כהן: אז מה יש להודיע לציבור וסתם להכניס אותו לפאניקה?
אמנון כהן: בשביל מה?
שרית כספי-אורון: בסעיף 5(ב), אני חושבת, משרד הבריאות נותן פטור לספק המים לדווח לציבור אם זה משהו קטן שמתגלה כשום דבר.
שרית כספי-אורון: אבל אם זה אירוע חריגה - -
אמנון כהן: מי יקבע אם זה אירוע חריג או לא חריג?
שרית כספי-אורון: משרד הבריאות, יש להם את הסמכות - -
אמנון כהן: אז הוא יקבע והוא יודיע לציבור.
אמנון כהן: למה אני צריך שמישהו אחר יודיע?
שרית כספי-אורון: בסעיף 5(א)(1), אני חושבת, כתוב שהספק ידווח לציבור הצרכנים על כל חריגה, ואז בהמשך כתוב שמשרד הבריאות יכול לפטור את ספק המים מהדיווח הזה, אם זה מתגלה כחריגה שלא חזרה על עצמה או חריגה קטנה, ובזה נגמר הדיווח לציבור.
שרית כספי-אורון: אם זו חריגה רצינית ומתמשכת, נגיד לשבוע ימים, אז חשוב שהציבור ידע מה היתה הבעיה, שנפתרה הבעיה, איך קרה, איך פתרו ומה קורה עכשיו.
שרית כספי-אורון: שיצא איזשהו סיכום אירוע שידווח לציבור על-ידי הספק.
אמנון כהן: משרד הבריאות – מה אתם אומרים?
אמנון כהן: יש היגיון, כן?
שלום גולדברגר: בדוח שנתי - -
אמנון כהן: לא שנתי.
אמנון כהן: היא מדברת על סוף אירוע.
אמנון כהן: נגיד שהיה אירוע בעייתי והיה תהליך של שבוע עד שתיקנתם אותו, אז שהציבור ידע בסוף האירוע.
שלום גולדברגר: תמיד הציבור יודע - -
אמנון כהן: אם אתה לא תדווח הוא לא ידע.